tartuNLP/wikipedia-smugri-20251201 huggingface dataset:
Sääs

Sääs oli 4–8 meetri pikkune võrkkoti kujuga kalapüünis, mille küljes oli tundenöör. Sääsaga püüti öösiti peamiselt kevadise kudemise ajal.
Sääsa ehitus.
Jõe keskpaigani ehitati kalatõke, milleni viis kaldalt purre. Purde all asuva kalatõkke ava ette seati suuga vastuvoolu võrkkott ehk "sääsavõrk". Selle alumise serva põhipuud sai lati abil üles tõsta, kui saak võrgus. Emajõele paigutatud sääsade juurde ehitasid kalurid ka vaiadel "sääsamaju", milles olid nii küttekolle kui magamisase. Sääsa tundenöörid olid ühendatud võrkkoti päraosaga ning andsid onnis signaalkellukestega märku, kui kala võrgus. 
Pärnu jõel vastas sääsavõrgule tähes. Seal onni ei ehitatud, kalur istus kalatõkkel ja hoidis käes tundenööre, mis olid ühendatud sääsaga ning andsid märku kala sisenemisest. 
Asukoht.
Sääsad paiknesid põhiliselt Emajõel. 19. sajandi II poolel hakkasid võimud nõudma arvukalt ehitatud sääsade lammutamist, kuna need segasid jõeliiklust ning rohke maimude püügi tõttu põhjustasid kalandusele suurt kahju. 1920 aastal keelati sääsapüük ametlikult, kuid üksikuid onne leidus jõel 20. sajandi keskpaigani.
Juris Pūce

Juris Pūce (sündinud 22. jaanuaril 1980 Riias) on Läti ökonomist, jurist ja poliitik. Ta oli 23. jaanuarist 2019 kuni 12. novembrini 2020 Läti keskkonna- ja regionaalarengu minister Arturs Krišjānis Kariņši valitsuses.
Ta on lõpetanud Riia saksa gümnaasiumi. Ta lõpetas Läti Ülikooli juhtimise eriala magistriõppe (2003–2005) ja sai samas õigusteaduse magistrikraadi (2002–2003).
23. jaanuarist 2019 kuni 12. novembrini 2020 oli ta Läti keskkonna- ja regionaalarengu minister Arturs Krišjānis Kariņši valitsuses.
T1 vaateratas

T1 vaateratas on 2019. aasta 11. aprillist avatud vaateratas T1 Kaubanduskeskuse katusel.
T1 vaateratas ulatub merepinnast 120 meetri kõrgusele ning selle läbimõõt on 45 meetrit. Ühe sõidu (kolme tiiru) kestus on vastavalt 12 minutit ning pool tundi. Vaateratas koosneb 26 sinisest ning ühest punasest VIP-gondlist. Sinistes gondlites kestab sõit 12 minutit ning neis on kaks klappdiivanit. VIP-gondlites kestab sõit pool tundi ning neis on neli nahktugitooli ja pudel šampanjat. Iga gondel mahutab kuni kuus inimest ning neis on võimalik nii seista kui ka istuda. Gondlites töötab suvel konditsioneer ning talvel küte.
Vaateratta ehitas valmis Hollandi pereettevõte Mondial Rides. Vaateratta rajamist toetas Euroopa Regionaalarengu Fond 1,44 miljoni euroga.
Gogodala keel

Gogodala keel on Üld-Uus-Guinea hõimkonna gogodala-suki rühma kuuluv keel, mida kõneldakse Paapua Uus-Guinea Lääneprovintsis Aramia jõe ääres 301 külas. 2000. aasta Uus-Guinea rahvaloenduse järgi oli kõnelejaid 22 000.
ISO 639-3 keelekood on ggw.
Lähim sugulaskeel on ari keel.
Kasutatakse ladina kirja.
1970. aasta Poola protestid

1970. aasta Poola protestid (poola keeles "Rewolta grudniowa"; tuntud ka kui must neljapäev) olid rahvarahutused, mis said alguse toidu- ja esmatarbekaupade ootamatust hinnatõusust. See tõi kaasa ulatuslikud streigid, mille surusid maha Poola Rahvaarmee ja Poola riiklik politseiorganisatsioon Milicja Obywatelska. Selle tulemusena sai surma umbes 40 inimest ja tuhatkond inimest sai vigastada.
Taust.
Kogu 1970. aasta jooksul oli Poolas saak olnud kehv ja sama aasta detsembris tegi Poola Ühendatud Töölispartei teatavaks peamiste toiduainete, eriti piimatoodete, suured hinnatõusud. Hinnatõus osutus tavaliste kodanike jaoks suureks šokiks ja seda eriti suuremates linnades.
Demonstratsioonid.
Hinnatõusude vastased demonstratsioonid lahvatasid Poola põhjapoolsemates Läänemere-äärsetes linnades Gdańskis, Gdynias, Elblągis ja Szczecinis. Valitsev režiim kartis, et alata võib salapolitsei poolt tagant õhutatud sabotaažilaine, kuna salapolitsei soovis legitimeerida karmi vastust protestijatele.
Gdynia linnas oli sõduritele antud käsk tööle naasvad töölised peatada. 17. detsembril tulistasid nad rongidest väljuvate tööliste hulka ja tapetute ning vigastatute koguarv ulatus sadadesse. Seejärel levis protestiliikumine ka teistesse linnadesse, tuues kaasa streike ja hõivaimisi. Valitsus mobiliseeris 5000 politsei eriüksuste liiget ning 27 000 rasketankide ja kuulipildujatega varustatud sõdurit.
Ohvreid oli palju: tänapäevastel andmetel sai 39–44 inimest surma, enam kui 1000 vigastada ja 3000 inimest ka arreteeriti. Poola valitsus aga teatas samal ajal vaid kuuest hukkunust. Rahulolematuse levimise vältimiseks maeti kõik surnud maha üleöö ja nii, et kohal oli vaid nende lähimad sugulased.
Lahendus.
Varssavis kogunes partei juhtkond ja otsustas, et ilma äärmuslikke meetmeid rakendamata oleks täiemahuline töölisklassi mäss vältimatu. Leonid Brežnevi nõusolekul sunniti Gomułka, Kliszko ja teised Poola juhid tagasi astuma. Kui hinnatõusude taga oli tõesti Gomułka vastu suunatud vandenõu, siis oli see edukas. Kuna Moskva ei olnud nõus Poola Ühendatud Töölispartei uueks juhiks kinnitama Mieczysław Moczarit, määrati uueks juhiks Edward Gierek.
Hiljem pöörati hinnatõusud tagasi, kuulutati välja palgatõusud ning lubati ulatuslikke majanduslikke ja poliitilisi muudatusi. Gierek külastas Gdańskit ja kohtus töölistega, vabandades varasemate vigade eest ning lubades poliitilisi uuendusi. Lisaks ütles ta, et tema kui tööline valitseb nüüd rahva heaks.
Pärand.
Vaatamata asjaolule, et protestijate eesmärgid olid peamiselt ühiskondlikud ja majanduslikud, mitte poliitilised, taaselustasid mahasurutud rahutused Poola ühiskonna uinunud poliitilist aktiivsust. Siiski ei suutnud rannikuala töölised lõplikult takistada valitsust toiduainete hinnatõusu plaane rakendamast. Selle saavutasid mõni nädal hiljem 1971. aastal Łódźis streikinud poolakad.
Oliver Kulpsoo nimeline tunnustus

Oliver Kulpsoo nimeline tunnustus on Eesti etenduskunstiauhind. Auhinda antakse välja igal aastal rahvusvahelisel tantsupäeval (29. aprillil).
Esimene auhind anti välja 2017. Auhinda finantseerivad lisaks väljaandjale ka eelmiste aastate laureaadid.
Põhja-Makedoonia veinid

Põhja-Makedoonia veinide all käsitletakse Põhja-Makedoonia Vabariigis valmistatavaid veine. Toodetava veinikoguse poolest on Põhja-Makedoonia suuruselt 25. veini tootev riik maailmas. Veinitootmine moodustab riigi põllumajanduse SKT-st 17–20%.
Euroopa Liidus tähistab kaitstud geograafiline tähis (PGI) "Macedonia" aga veine, mis on toodetud Kreeka Makedoonia viinamarjakasvatuspiirkonnas.
Ülevaade.
Põhja-Makedoonia viinamarjaistandused laiuvad 33 500 hektaril (70% kasvavad veini- ja 30% lauaviinamarjad) ja aastane veinitootmine ulatub 120 miljoni liitrini.
Kui aastal 2003 tegutses Põhja-Makedoonias vaid 28 veinikeldrit, siis aastaks 2014 oli tootjate arv tõusnud 84 peale. Tootjatest 90% tootis alla 5 miljoni liitri veini aastas; kuid 5 tootjat tootsid vahemikus 5 kuni 15 miljonit liitrit aastas ning 4 tootja puhul ületas aastane toodang 15 miljoni liitri piiri.
Suurem osa toodangust eksporditakse 38 riiki ja vaid 15% tarbitakse koduturul. Enim eksporditakse pudelisse villitud veini Horvaatiasse, Serbiasse ja Sloveeniasse. Ekspordist umbes kaks kolmandikku moodustasid 2014. aastal Euroopa Liidu liikmesriigid (nii mahu kui ka väärtuse poolest).
Ajalugu.
Ajal, mil Põhja-Makedoonia moodustas osa Jugoslaaviast, toodeti riigis veini ja viina. 1980. aastatel toodeti seal umbes kaks kolmandikku kogu Jugoslaavia veinidest. Pärast Jugoslaavia lagunemist vähenes Põhja-Makedoonia veinitoodang mitu korda; kui 1990. aastate keskpaigas toodeti 1,8 miljonit hektoliitrit veini, siis aastaks 2002 oli see näitaja 447 tuhat hektoliitrit.
2000. aastate alguses võtsid Põhja-Makedoonia viinamarjaistandused enda alla 22 400 hektarit. Aastal 2008 toodeti riigis 108 100 tonni veini, millest umbes 80% moodustasid punased veinid. Lisaks kasvatati sellal ligikaudu 30 000 hektaril ka lauaviinamarju.
Veinipiirkonnad.
Veine toodetakse Põhja-Makedoonias kolmes regioonis, mis omakorda jagunevad kokku 16 piirkonnaks.
Viinamarjasordid.
Põhja-Makedoonias kasvatatakse kokku 28 viinamarjasorti, millest poole moodustavad punased ja poole valged sordid. Levinumate viinamarjasortide hulgas on mitmeid Põhja-Makedoonia põliseid sorte ja ka palju Kesk-Euroopas ning Balkanil levinud sorte. Lisaks kasvatatakse ka mõningaid rahvusvahelisi sorte. Punaste sortide hulga kuuluvad "Vranec" (Põhja-Makedoonias enim kasvatatav sort), "Kratošija", "Cabernet Sauvignon" ja "Merlot". "Stanušina Crna" on unikaalne Makedoonia päritolu viinamarjasort, millest on võimalik valmistada väga kvaliteetseid veine; sort on Põhja-Makedoonia turul väga populaarne, kuid väljaspool koduriiki tuntakse seda vähe. Valgetest sortidest kasvatatakse enim sorte "Smederevka", "Welschriesling" (millele viidatakse tavaliselt nimega "Laški Rizling"), "Chardonnay", "Sauvignon Blanc" ja "Žilavka".
Voolise lahend

Voolise lahend (inglise keeles "fluid solution") on üldrelatiivsusteoorias Einsteini väljavõrrandite täpne lahend, milles gravitatsiooniväli tekitatakse täielikult voolise massi, impulsi, tiheduse ja pingega.
Astrofüüsikas kasutatakse voolise lahendeid sageli tähemudelina. (See võib aidata ette kujutada ideaalgaasi kui ideaalvedeliku erijuhtumit.) 
Kosmoloogias kasutatakse voolise lahendeid sageli kosmoloogilise mudelina.
Gödeli meetrika

Gödeli meetrika ehk Gödeli lahend, ka Gödeli universum, (inglise keeles "Gödel metric", "Gödel solution", "Gödel universe") on Einsteini väljavõrrandite täpne lahend, mille esitas 1949. aastal Kurt Gödel.
See lahend on tekitatud energia-impulsi tensoriga, mis koosneb kahest osast; esimene neist on ühtlaselt jaotunud keerlevate tolmuosakeste aine tihedus ja teine nullist erinev kosmoloogiline konstant.
Sellel lahendil on mõned tavatud omadused, sealhulgas peab see võimalikuks kinniste ajasarnaste kõverate olemasolu, mis lubavad ajarände Gödeli lahendiga ette kirjutatud universumis. 
Määratlus.
Nagu iga Lorentzi aegruumi puhul, saab ka Gödeli lahendit määrata meetrilise tensoriga kohalikus koordinaadisüsteemis:
 formula_1
 formula_2
kus formula_3 on nullist erinev reaalne konstant, mis kujutab endast nurkkiirust, mõõdetuna mittepöörleva vaatleja poolt, kes liigub koos ühe tolmuosakesega.
Kosmoloogiline tõlgendus.
Gödelit järgides on võimalik tõlgendada tolmuosakesi galaktikatena, nii et Gödeli lahendust võib pidada pöörleva universumi kosmoloogiliseks mudeliks. Kuid kuna selles mudelis puudub Hubble'i paisumine, siis ei saa seda mudelit kuidagi pidada meie Universumi realistlikuks mudeliks. Küll aga võib seda võtta alternatiivse universumi mudelina, mis põhimõtteliselt pole vastuolus üldrelatiivsusteooriaga (kui tunnistada nullist erineva väärtusega kosmoloogilise konstandi seaduspärasust).
Von Colson ja Kamann v Land Nordrhein-Westfalen

Sabine von Colson ja Elisabeth Kamann v Land Nordrhein-Westfalen (1984) Case 14/83 on Euroopa Liidu Kohtu kaasus, mis käsitles sisseriikliku õiguse ja Euroopa Liidu õiguse kollisiooni.
Asjaolud.
Aastal 1976 Euroopa Liidu Nõukogu võttis vastu direktiivi 76/207/EMÜ, mille eesmärgiks oli meeste ja naiste võrdõiguslikkuse saavutamisele seoses töö saamise, kutseõppe ja edutamisega ning töötingimustega. Seoses sellega tekkis Saksamaal vaidlus Sabine von Colsoni ja Elisabeth Kamanni ning Nordrhein-Westfaleni liidumaa vahel.
Sabine von Colson ja Elisabeth Kamann olid kaks diplomeeritud sotsiaaltöötajat, kes kandideerisid tööle Werli meestevanglasse. Werli vangla keeldus võtmast neid tööle, kuigi meeskandidaadid olid vähem kvalifitseeritud. Sisuliselt oli keeldumise põhjuseks kandidaatide sugu. Ülalmainitud direktiivi kohaselt pidi riik tagama neile kohase õiguskaitsevahendi. Saksamaa kohus tuvastas, et tegemist oli diskrimineerimisega ja leidis, et Colsonile ja Kamannile oli vaja hüvitada töökohale kandideerimisega seotud kulud. Tol ajal kehtiva Tsiviilseadustiku (Bürgerliches Gesetzbuch või BGB) järgi kuulusid hüvitamisele ainult otsesed kulud. Otsesed kulud käesoleva kaasuse kontekstis olid taksosõidukulud väärtuses 7.20 DM.
Kuna selline lahendus oleks ilmselgelt ebaõiglane esitas Saksamaa kohus Euroopa Kohtule eelotsusetaotluse küsides, kas sellise diskrimineerimise puhul peab siseriiklik kohus kohustama tööandjat sõlmima töölepingut soo põhjal diskrimineeritud isikuga.
Kohtuotsus.
Esitatud küsimusele vastas Euroopa Kohus eitavalt. Põhjenduseks oli toodud välja, et liikmesriikidele on antud vabadus valida vahendeid, mis aitaksid kaasa saavutada direktiivi eesmärki. Kohtu arvamusel tööandjate kohustamine sõlmima töölepingut diskrimineeritud isikutega on ka kohane meede.
Samas eelotsusetaotluses Saksamaa kohus küsis, kas kohaselt tõlgendatud direktiiv on otseselt kohaldatav sisseriiklike vaidluste lahendamisel. Sellele Kohus vastas, et sisseriiklikud kohtud peavad tõlgendama sisseriikliku õigust direktiivi sõnastuse ja eesmärgi valguses selleks, et tagada direktiivi tulemuslikust. Sealjuures kui kehtestatakse hüvitise maksmise kohustust, siis hüvitise suurus ei tohi olla liiga tagasihoidlik. Seega hüvitis, mis näeb ette ainult otseste kulutuste hüvitamist ei ole kooskõlas direktiivi eesmärgiga.
Boltho von Hohenbach

Boltho von Hohenbach (varem Bolte) on Riiast pärit kaupmehe- ja aadlisuguvõsa.
Ajalugu.
Päritolu ja varasem ajalugu.
Boltho von Hohenbachide täpne päritolu on teadmata. Perekonnanimi Bolte oli üsna levinud nii Põhja-Saksamaal kui Eesti- ja Liivimaal. XVII sajandil elanud Johann Adolf Bolte väitis, et ta põlvneb Liivimaa ordumeister Boltho von Hohenbachist. Sellenimelist ordumeistrit ei ole aga kunagi olemas olnud; kummatigi kinnistus see XVII sajandi lõpuks suguvõsa perekonnanimena. Boltede esiisaks oli ilmselt Arend Bolte, kes sai 1585. aastal Riia kodanikuks ja hukati seal 1591. aastal. Tõendatud põlvnemisliin algab kaupmees Hans Boltega, kes oli tõenäoliselt tema poeg. Ta omandas Lode mõisa, mille omandiõigust kinnitas kuningas Gustav II Adolf 1627. aastal; sellest sai suguvõsa tuumikvaldus, mis jäi nende kätte kaheks sajandiks.
Boltho von Hohenbachid rüütelkonna matriklis.
Matriklite koostamise ajal ja pärast seda püüdsid Boltho von Hohenbachid saada Liivimaa rüütelkonna liikmeks, kuid nende taotlus lükati korduvalt − aastatel 1733, 1738, 1742, 1759 ja 1767 − tagasi. Nad immatrikuleeriti alles 1780. aasta 29. juunil (vkj).
Pärnu kitsarööpmelise raudtee mälestusmärk

Pärnu kitsarööpmelise raudtee mälestusmärk on Pärnu bussijaama juures asuv mälestusmärk, mille moodustab vedur ja vagun.
Mälestusmärk avati 2006. aastal, et tähistada Valga–Ruhja–Pärnu kitsarööpmelise raudtee avamist 110 aastat tagasi. See oli esimene kitsarööpmeline raudtee Eestis. Mälestusmärgi moodustav vedur on ehitatud 1911 Saksamaal ja platvormvagun 1913 Venemaal Peterburis.
Pärnu kitsarööpmeline raudtee suleti 1972. aastal.
Tallinn 73 Meets Kalm

Tallinn 73 Meets Kalm on Eesti ansambel.
Üritusel Eesti Muusikaauhinnad 2002 pälvis ansambel tunnustuse "aasta alternatiivartist".
Edward Dutton

Edward Croft Dutton (sündinud 1980. aastal Londonis Inglismaal) on inglise antropoloog, kes töötab Soomes Oulu Ülikoolis dotsendina. Dutton õppis Durhami Ülikoolis ja tal on PhD religiooniuuringutes Aberdeeni Ülikoolist. Uurinud peamiselt inimeste intelligentsuse küsimusi. Kaitseb Michael A. Woodleyga kahasse kirjutatud raamatus "At Our Wits' End: Why We're Becoming Less Intelligent and What it Means for the Future" seisukohta, et tänapäeva läänemaailmas keskmine IQ väheneb (düsgeeniline efekt), kuivõrd vähemintelligentsetel inimestel on juba pikemat aega keskmiselt enam lapsi kui intelligentsematel.
Ara Širaz

Ara Širaz (kodanikunimega Aramazd Karapetjan; 8. juuni 1941 – 18. märts 2014, armeenia keeles: Արա Շիրազ/Արամազդ Կարապետյան) oli Armeenia skulptor. Tema vanemad olid luuletajad Silva Kaputikjan ja Hovhannes Širaz.
Elulugu.
Ara Širaz sündis 1941. aastal Jerevanis. 1966. aastal lõpetas ta Jerevani teatri- ja kaunite kunstide instituudi. Ta võttis osa arvukatest noorte kunstnike näitustest Armeenias ja Nõukogude Liidus. Alates aastast 1968 kuni oma surmani aastal 2014 oli Shiraz Armeenia Kunstnike Liidu liige. Tema teoseid on eksponeeritud Nõukogude Liidu suurimates linnades (Moskva, Leningrad, Thbilisi) nii personaal- kui ka grupinäituste raames. Ta on osalenud Armeenia kunsti festivalil "Alates Urartust kuni tänapäevani" (Pariis, 1970).
Širazt iseloomustavad tema monumentaalsed skulptuurid, nagu Parujr Sevaki mälestised (Jerevan, 1974), Jeghiše Tšharentsh (Tšarentsavan, 1977), Aleksander Mjasnikjan (Jerevan, 1980) ja William Sarojan (Jerevani panteon, 1991).
1979. aastal pälvis Širaz Armeenia riigipreemia oma dekoratiivsete skulptuuride eest, mis kaunistavad Jerevanis asuvat Dvin hotelli fassaadi. 1977. aastal pälvis Ara endale "Armeenia kõige teenete rohkema kunstniku" tiitli. 1987. aastal valiti ta Armeenia Kunstnike Liidu presidendiks ja Nõukogude liidu Kunstnike Liidu sekretariaadi liikmeks.
Širaze kõige kuulsamad teosed on Pablo Picasso, Jervand Kotšari, Hovhannes Širazi ja Vruir Galstiansi büstid. Paljud tema skulptuurid on eksponeeritud Armeenia kaasaegse kunsti muuseumis, Armeenia riigigaleriis Jerevanis, Tretjakovi galeriis ja Ida-Rahvaste kunstimuuseumis Moskvas.
Širaze maale ja skulptuure võib leida mitmetest erakogudest üle maailma, näiteks: Moskvast, Peterburist, Tbilisist, Jerevanist, Beirutist, Pariisist, Londonist, New Yorgist, Los Angelesest, Chicagost, Detroitist ja Montréalist. Širaz on ka Andraniku kuju autor (2002). Andranik istub korraga kahe hobuse seljas, kes sümboliseerivad Lääne- ja Ida-Armeeniat.
Kaido Saak

Kaido Saak (sündinud 29. augustil 1965 Haapsalus) on eesti luterlik vaimulik, alates 28. märtsist 2019 EELK Lääne praost.
Ta lõpetas aastal 1980 Lihula Keskkoolis 8. klassi ja aastal 1984 Türi näidissovhoostehnikumi tehnik-elektromehaaniku kvalifikatsiooniga. Aastatel 1990–1992 ja 1997–2003 õppis ta EELK Usuteaduse Instituudis (lõpetas), aastatel 2003–2004 õppis ta pastoraalseminaris.
Saak ordineeriti diakoniks 5. mail 1992 ja preestriks 10. augustil 2004.
Ta on teeninud EELK Hanila kogudust 1992–2004 ning teenib Karuse ja Lihula kogudust alates 1992, Mihkli kogudust alates 2006.
Casino de Monte-Carlo

Casino de Monte-Carlo on Monacos asuv "beaux-arts"-stiilis ehitatud hasartmängurlus- ja meelelahutuskompleks. Kasiinotaguse moodustab ooperimaja Opéra de Monte-Carlo.
Lubartów

Lubartów on linn Poolas Lublini vojevoodkonnas, Lubartówi maakonna ja Lubartówi valla halduskeskus. Lubartów asub Wieprzi jõe ääres, Lublini kesklinnast umbes 23 km põhjas.
Lubartów on asutatud 1543. aastal.
Lubartówis asub 18. sajandil rajatud Sanguszko palee.
Kasemets

Kasemets on eesti perekonnanimi.
2019. aasta 1. jaanuari seisuga oli Eestis perekonnanimi Kasemets 407 inimesel: 191 mehel ja 216 naisel. Perekonnanimede levikult oli Kasemets meeste puhul 315. ja naiste puhul 306. kohal. Perekonnanime Kasemets kandja oli keskmiselt 43 aasta vanune (mediaanvanus oli 43).
Riyo Mori

Riyo Mori (jaapani keeles 森理世 "Mori Riyo"; sündinud 24. detsembril 1986 Shizuokas) on jaapani tantsija ja iluduskuninganna. 
Ta on neljandast eluaastast saadik balletitundides käinud. Praegu õpetab ta balletti oma tantsukoolis ja välismaal. 2007. aastal võitis ta iludusvõistluse Miss Jaapan ja samal aastal esindas Jaapanit rahvusvahelisel võistlusel Miss Universe, kus Riyo Mori krooniti maailma kauneimaks. Ta on teine jaapanlanna, kes on saanud Miss Universumiks.
Sidus

Sidus ehk kanga rakendus on lõime- ja koelõngade põimumise kord tekstiilil (riidel, vaibal jms, trikookangal silmuste ühendamise viis), mis määrab tekstiili välimuse ja omadused.
Siduste liigid.
Põhilised ehk algkangaste sidused on
Kõik tuletatud kangad kasutavad ja varieerivad neid põhisiduseid (näiteks rips ja kanvaa on tuletatud labasest sidusest, gabardiin ja murdtoimne kangas toimsest, damast atlass-sidusest jne)
Üldised seosed.
Mida pikemad on lõngajooksud (üle mitme lõnga jookseb teisesuunaline lõng), seda pehmem, venivam ja drapeeritavam, st hea langevusega on kangas. Samas suurendavad pikad lõngajooksud kanga kuluvust. Lühimate lõngajooksudega on labane, pikimatega atlass-sidus.
Järvevana

Järvevana ("Limnephilus") on ehmestiivaliste seltsi, järvevanalaste sugukonda kuuluv putukate perekond.
Nirk (perekonnanimi)

Nirk on eesti perekonnanimi.
2019. aasta 1. jaanuari seisuga oli Eestis perekonnanimi Nirk 147 inimesel: 66 mehel ja 81 naisel. Perekonnanimede levikult on Nirk meeste puhul 1458. kohal ja naiste puhul 1246. kohal.
Roosileht

Roosileht on eesti perekonnanimi.
2019. aasta 1. jaanuari seisuga oli Eestis perekonnanimi Roosileht 300 inimesel: 131 mehel ja 169 naisel. Perekonnanimede levikult on Roosileht meeste puhul 567. kohal ja naiste puhul 438. kohal.
Nime Roosileht on pandud Pilistvere kihelkonnas Kabala mõisas ja Simuna kihelkonna Lasila mõisas. Seda võeti sageli ka nimede eestistamisel.
Kolmiksiir

Kolmiksiir on kolmest ühendatud kolmveerandringist koosnev ornamendimotiiv, mis on eriti iseloomulik gooti kunstile. Võib olla ehisraamistiku või muu dekoori osa. Vahel nimetatakse kolmiksiiruks ka kolmiklehemotiivi.
Roos (perekonnanimi)

Roos on eesti perekonnanimi.
2019. aasta 1. jaanuari seisuga oli Eestis perekonnanimi Roos 934 inimesel: 419 mehel ja 515 naisel. Perekonnanimede levikult on Roos meeste puhul 89. kohal ja naiste puhul 73. kohal.
Neliksiir

Neliksiir on neljast ühendatud pool- kuni kolmveerandringist koosnev ornamendimotiiv, mis on eriti iseloomulik gooti arhitektuurile ja tarbekunstile. See võib olla ehisraamistiku või muu dekoori osa. 
Vahel nimetatakse neliksiiruks ka neliklehemotiivi.
Kasutamine.
Heraldikas.
Neliksiir on Tallinna Kesklinna linnaosa lipul ja vapil.
Liudtigu

Liudtigu ("Acroloxus lacustris") on teoliik sugukonnast "Acroloxidae". Liudtigu elab magevees.
Tigu leidub ka Eestis.
Tour First

Tour First on 231 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is. 
Aastatel 1974–1998 oli kõrghoone nimi Tour UAP ja 1998–2007 Tour AXA.
Tour Adria

Tour Adria on 155 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
Hoone ehitati aastatel 1999–2002. Sellel on 40 korrust ja 53 000 m² põrandapinda.
Risuvana

Risuvana ("Chaetopteryx villosa") on putukaliik ehmestiivaliste seltsist järvevanalaste sugukonnast.
Risuvana valmiku kehapikkus on 5–10 mm, tiibade siruulatus on 15–27 mm (emasel) või 13–25 mm (isasel). Tiivad on karvased. Tundlad on erakordselt pikad.
Tour Areva

Tour Areva on 184 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
Hoone ehitati aastatel 1972–1974. Sellel on 44 korrust ja 102 500 m² põrandapinda.
Tour Ariane

Tour Ariane on 152 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
36-korruseline hoone ehitati aastatel 1973–1975 ja selles on 57 300 m² põrandapinda.
Tour Atlantique

Tour Atlantique on 106 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is. Hoone seisab Tour EDF-i ja Tour Opus 12 vahel.
27-korruseline hoone valmis 1970. aastal. Seal on 26 000 m² põrandapinda.
Prillkaru

Prillkaru "(Tremarctos ornatus)" on karuliik. Prillkarud on ainsad karud, kes elavad Lõuna-Ameerikas.
Tour Aurore

Tour Aurore on 110 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
29-korruseline hoone valmis 1971. aastal.
Erinevalt paljudest teistest lähedalasuvatest kõrghoonetest on Tour Aurore fassaad kujundatud vertikaaljoonte asemel horisontaaljoontega.
La Défense'i uuenduskava nägi ette Tour Aurore lammutamise, et teha ruumi hoonele Tour Air², kuid sellest plaanist loobuti ning hoone hoopis renoveeritakse.
Põlde Liisu

Põlde Liisu (sünninimega Elisabet Orik; 1873–1970), tuntud ka kui Liisu Orikult ja Liisu Orik, oli Eesti rahvalaulik, keda peetakse Tõstamaa üheks tuntumaks pulmalaulikuks.
Ta on eriti tuntud laulu "Laula, laula, suukene, liigu, liigu keelekene" järgi.
Elulugu.
Orik sündis Alu külas ja oli hiljem Põlde talu perenaine.
Laulikuna.
Laulmist õppis ta emalt ja isalt, aga ka teistelt vanematelt laulikutelt. Lisaks pulmadele laulis ta ka kirikukooris ning lõi laule Teoste külas elanud kirjaniku Mart Soobergi sõnadele.
Oriku laule salvestati Riigi Ringhäälingus 1938. aastal, muu hulgas koos Hendrik Jantsoniga, kellega ta oli pulmalaulikuna vastamisi laulnud. Jantsoniga esines ta ka 1939. aastal Tallinnas Estonia kontserdisaalis, kogudes Eestis laiemat tuntust. Tema laule salvestati ka 1964. ja 1965. aastal toimunud Herbert ja Erna Tampere juhitud Kirjandusmuuseumi ekspeditsioonidel, kui Orik oli üle 90-aastane. Salvestisi võrreldes on folkloristid märkinud, et 1938. ja 1964. aastal esitatud samade regilaulude variandid erinevad üksteisest tunduvalt, näidates seega Oriku head loomis- ja kohanemisvõimet.
Rahvaluuleteadlased on esile tõstnud tema laulurepertuaari suurust ja mitmekülgsust.
Mälestuse jäädvustamine.
11. augustil 2019 avati Tõstamaa osavallapäevade lõpetamisel rahvamaja juures Oriku mälestuskivi.
Kimppiilar

Kimppiilar on hilisromaanikas, kuid eriti gooti arhitektuuris esinev piilar, mille külgedele või nurkadele või mõlemale on liidetud poolsambad või turbad, mis võtavad vastu vööndkaarte ja võlviroiete raskuse. Kõrggooti ehitistes võib piilar olla üleni turpadega kaetud.
Algebraline summa

Algebraline summa on avaldis, mille moodustavad omavahel liitmis- ja/või lahutamismärkidega, st märkidega + ja/või –, ühendatud suurused.
Näide:.
formula_1
Rakendustes.
Matemaatika rakendustes räägitakse algebralisest summast tavaliselt siis, kui tahetakse rõhutada, et suuruste liitmisel arvestatakse nende märke: negatiivseid suurusi ei liideta, vaid lahutatakse.
Tour France

Tour France on 126 meetri kõrgune elupindadega pilvelõhkuja, mis asub Pariisi kõrghoonestatud ärikeskuses La Défense'is.
Hoone valmis 1973. aastal ning kuulub piirkonna varasemate kõrghoonete hulka. Pilvelõhkujal on mitmeid kortereid ning see on osa La Défense’i äripiirkonna iseloomulikust modernistlikust arhitektuurist.
Tour Cèdre

Tour Cèdre on 103 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
28-korruseline hoone valmis 1998. aastal. Selles on 28 000 m² põrandapinda.
Tour Blanche

Tour Blanche on 100 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
27-korruseline hoone valmis 1967. aastal. Selles on 26 000 m² põrandapinda.
Tour D2

Tour D2 on 171 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
Tour CB21

Tour CB21 on 187 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
Hoone projekteeris Ameerika Ühendriikide arhitekt Max Abramovitz. Hoone ehitati aastatel 1972–1974. Sellel on 44 korrust ja 70 500 m² põrandapinda.
Tour CBX

Tour CBX on 142 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
Hoone projekteeris Ameerika Ühendriikide projekteerimisfirma Kohn Pedersen Fox. Hoone ehitati aastatel 2002–2005. Sellel on 36 korrust ja 40 000 m² põrandapinda.
Cœur Défense

Cœur Défense on 161 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is. Asub kunagise Tour Esso (1963–1993) asukohas.
Kõrghoonet ehitati aastatel 1999–2001.
Kasulikku pinda on seal kokku 350 000 m².
Tour Défense 2000

Tour Défense 2000 on 134 meetri kõrgune elupindadega pilvelõhkuja, mis asub Pariisi kõrghoonestatud ärikeskuses La Défense'is.
47-korruseline hoone ehitati aastatel 1971–1974. Kaks aastat pärast valmimist oli ainult veerand 370 korterist müüdud. Hoones on korterid suurusega 19 m² kuni 140 m².
Tour EDF

Tour EDF on 165 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
Hoone ehitati aastatel 1997–2001. Sellel on 41 korrust ja 57 000 m² põrandapinda.
Hoones asuvad Prantsusmaa suurima elektrienergiaettevõtte Électricité de France (EDF) bürooruumid.
Rahvusvaheline Uisuliit

Rahvusvaheline Uisuliit (Ing.k International Skating Union) või ISU on uisutamise rahvusvaheline katusorganisatsioon. See asutati 1892. aastal Hollandis Scheveningenis. ISU on vanim rahvusvaheline talispordiföderatsioon, sellesse kuulub 88 riiklikku uisuliitu. ISU on alates 2016. aasta juunist juhtinud hollandlane Jan Dijkema.
Rahvusvaheline uisuliit edendab iluuisutamist, sünkroonuisutamist, kiiruisutamist ja lühirajauisutamist.
Rahvusvahelise uisuliidu (ISU) eesmärk oli kehtestada uisuspordi jaoks ühtsed reeglid ja eeskirjad ning korraldada rahvusvahelisi võistlusi. 1895. aastal ühtlustas ISU oma missiooni tegeleda ainult amatöörvõistlejatega, mitte aga elukutseliste sportlastega. Ja tema egiidi all toimusid esimesed amatööruisutamise meistrivõistlused 1896. aasta veebruaris Peterburis Venemaal.
Tour Égée

Tour Égée on 155 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
40-korruseline hoone valmis 1999. aastal. Selles on 53 000 m² põrandapinda.
Tour Eqho

Tour Eqho on 130 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
Hoone valmis 1988. aastal. Sellel on 40 korrust ja 100 000 m² põrandapinda.
Kuni 2010. aastani asus seal IBM-i Prantsusmaa peakorter.
Tour Europe

Tour Europe on 99 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
Hoone valmis 1969. aastal ning renoveeriti 2002. aastal. Sellel on 28 korrust ja 28 000 m² põrandapinda.
Harilik oksavana

Harilik oksavana ("Anabolia nervosa") on putukaliik ehmestiivaliste seltsist järvevanalaste sugukonnast.
Hariliku oksavana valmiku kehapikkus varieerub. Eestiivad on tavaliselt heledamad. Vastsed elavad seisu- ja vooluveekogudes. Vastse koda koosneb liivateradest, mille külge on kinnitatud väikesed oksatükid. Eestis on ta tavaline kõva põhjaga järvedes ja aeglase vooluga jõgedes.
Tour Europlaza

Tour Europlaza on 135 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
31-korruseline hoone valmis 1972. aastal.
Tour Ève

Tour Ève on 109 meetri kõrgune mitmeotstarbeline pilvelõhkuja, mis asub Pariisi kõrghoonestatud ärikeskuses La Défense'is.
37-korruseline hoone valmis 1974. aastal ning mahutab 321 korterit ja 7000 m² büroopinda.
Sünkroonuisutamine

Sünkroonuisutamine on üks iluuisutamise alakategooriaid, kus 12–24 uisutajat (sõltuvalt seeriast) uisutavad korraga jääl, moodustades mitmesuguseid mustreid. Võistkond esitab elemente sünkroonis ehk täpselt samal ajal muusika saatel. Ala on pärit Ameerika Ühendriikidest, kus see arendati välja 1970. aastatel.
Kava elemendid.
Elementide hulka kuuluvad 
Tiitlivõistlused.
Esimesed sünkroonuisutamise maailmameistrivõistlused peeti 2000. aastal Ameerika Ühendriikide Minnesota osariigis Minneapolises. Ülekaalukalt on medaleid võitnud Rootsi ja Soome. Edukaim võistkond on olnud Rootsit esindanud Surprise, kes on võitnud kuus maailmameistrivõistluste kulda. Soome Marigold IceUnity on tulnud viis korda maailmameistriks ning Rockettes on tulnud kolmel korral maailmameistriks. Soome on kolme eri võistkonnaga tulnud kokku 9 korda maailmameistriks, järgnevad Rootsi 6, Venemaa 3 ja Kanada 2 korraga. 
Esimesed ametlikud juunioride maailmameistrivõistlused toimusid Helsingis 2013. aastal. Musketärid (Soome 2) ja Team Fintastic (Soome 1) tõid Soome kaksikvõidu. 
Sünkroonuisutamise viis Soome 1980. aastatel Jane Erkko.
Scheveningen

Scheveningen on piirkond Haagis Hollandis. Scheveningen on kaasaegne mereäärne linn, mida tuntakse turismisihtkohana. 1875. aastal valminud Scheveningeni tuletorn on kaitse all. Scheveningenis on ka liivarand, sadam ja nudistide rand.
Piilse kihistik

Piilse kihistik (inglise keeles "Piilse Member") on ordoviitsiumi ladestu Rakvere lademe Rägavere kihistusse kuuluv kihistik. Seda hakkas esimesena eristama Viktor Kõrvel aastal 1962. Kihistik on nime saanud Piilse küla järgi.
Kihistiku stratotüübiks on Piilse külas asuv Oandu ehk Purtse jõe kaldapaljand. Seal paljandub madala veeseisuga 10 cm ulatuses Piilse kihistu lubjakivi. sealne paljand püsib looduslikult, kuigi varasemate kirjelduste põhjal olevat see olnud tublisti kõrgem (ligi 140 cm). 
Piilse kihistik on Rägavere kihistu Rakvere lademesse kuuluva osa keskmine kihistik, Ida-Eestis ka alumine kihistik. See lamab kas Kiideva või Tõrremäe kihistikul ja sellel lasub Tudu kihistik. Kihistiku moodustab püriiti sisaldav madala liivasisaldusega hele- kuni kreemikashall sinaka tooniga lubjakivi. Kihistiku põhja moodustab selgesti eristuv suure püriidisisaldusega katkestuspind.
Tour Carpe Diem

Tour Carpe Diem on 162 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
Hoone avati 2013. aastal.
Metsavana (putukas)

Metsavana ("Hydatophylax infumatus") on putukaliik ehmestiivaliste seltsist järvevanalaste sugukonnast.
Tour Gambetta

Tour Gambetta on 104 meetri kõrgune elupindadega pilvelõhkuja, mis asub Pariisi kõrghoonestatud ärikeskuses La Défense'is.
36-korruseline hoone valmis 1975. aastal ja mahutab 304 korterit.
Kiideva kihistik

Kiideva kihistik (inglise keeles "Kiideva Member") on ordoviitsiumi ladestu Rakvere lademe Rägavere kihistusse kuuluv kihistik.
Kiideva kihistik on Rägavere kihistu Rakvere lademesse kuuluva osa alumine kihistik, mida Ida-Eestis ei eristata. See lamab Tõrremäe kihistikul ja sellel lasub Piilse kihistik. Kihistiku moodustab püriiti sisaldav helehall paksukihiline lubjakivi, milles on õhukeste kihtidena pruunikashalli merglit. Kihistiku põhja moodustab selgesti eristuv suure püriidisisaldusega katkestuspind.
Tours Aillaud

Tours Aillaud on rühm elamispindadega tornehitisi, mis asuvad Pariisi kõrghoonestatud ärikeskuse La Défense'i äärealal Nanterre'is.
Hooned on ehitatud 1976. aastal ja saanud nime oma peamise arhitekti Émile Aillaud' järgi. Hoonerühm koosneb 18 ehitisest 1607 korteriga. Nendest kaks kõrgeimat tornelamut on 39-korruselised. Kaheksal hoonel on 20 korrust ning ülejäänud kaheksal 13 korrust.
Tour Prisma

Tour Prisma (varem Tour GAN Eurocourtage) on 97 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
Hoone valmis 1998. aastal, selle projekteeris Jean Willerval. 25-korruselises hoones on 26 000 m² põrandapinda.
Tour Manhattan

Tour Manhattan on 110 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
Hoones on 80 000 m² põrandapinda.
Tudu kihistik

Tudu kihistik (inglise keeles "Tudu Member") on ordoviitsiumi ladestu Rakvere lademe Rägavere kihistusse kuuluv kihistik. Seda hakkas esimesena eristama Viktor Kõrvel aastal 1962. Kihistik on nime saanud Tudu aleviku järgi.
Kihistiku stratotüübiks on Tudu ja Tudulinna vahel asuv Tudu puurauk, kus kihistiku kivimid esinevad 36.9..43.9 meetril. 
Tudu kihistik on Rägavere kihistu Rakvere lademesse kuuluva osa ülemine kihistik. See lamab Piilse kihistikul. Kihistiku moodustab püriiti sisaldav väikese liivasisaldusega hele- kuni kreemikashall keskmisekihiline lubjakivi. Kihistikus on õhukeste kihtidena kukersiiti. Piilse kihistust eristab seda suurem liiva- ja väiksem püriidisisaldus.
Tour Neptune

Tour Neptune on 113 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
25-korruseline hoone valmis 1975. aastal. Selles on 50 000 m² põrandapinda.
Tour Opus 12

Tour Opus 12 on 100 meetri kõrgune büroopindadega pilvelõhkuja, mis asub Pariisi kõrghoonestatud La Défense'i ärikeskuses.
27-korruseline hoone valmis 1973. aastal. Selles on 34 000 m² põrandapinda.
Tour Landscape

Tour Landscape on 101 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
1983. aastal valminud kompleks koosneb kahest tornmajast: Pascal A (19 korrust) ja Pascal B (28 korrust).
Tour Majunga

Tour Majunga on 194 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is. Peamine arhitekt oli Jean-Paul Viguier.
Hoonet ehitati 2011–2014 ja see avati 2015.
Tour Les Poissons

Tour Les Poissons on 129,5 meetri kõrgune elu- ja büroopindadega pilvelõhkuja, mis asub Pariisi kõrghoonestatud ärikeskuses La Défense'is.
42-korruseline hoone valmis 1970. aastal. Madalamatel korrustel asuvad eluruumid ja kõrgematel büroopinnad.
Tour Initiale

Tour Initiale on 109 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
30-korruseline hoone valmis 1966. aastal, olles esimene ülikõrge büroohoone selles piirkonnas. Selles on 34 300 m² põrandapinda.
Tour Granite

Tour Granite on 183 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
35-korruseline hoone valmis 2008. aastal. Selles on 67 740 m² põrandapinda.
Erik Amburgeri andmebaas

Erik Amburgeri andmebaas (saksa keeles "Erik-Amburger-Datenbank") on andmebaas enne 1917. aastat Venemaa keisririigis elanud välismaist päritolu inimeste kohta. See on moodustatud ja internetis kättesaadavaks tehtud saksa ajaloolase Erik Amburgeri kogutud andmete ja nende põhjal loodud kartoteegi põhjal. Andmebaasi haldab Regensburgi ülikooli juures asuv Leibnizi Ida- ja Kagu-Euroopa uuringute instituut.
Andmebaas sisaldab umbes 100 000 inimese andmeid.
Amburger annetas oma kartoteegi Regensburgi ülikooli juures asuva Leibnizi Ida- ja Kagu-Euroopa uuringute instituudile. 1991. aastal hakati kartoteeki korrastama. 1999. aastal tehti kartoteek internetis kättesaadavaks. Aastatel 2006-2007 andmebaas konverditi ja muutus uuel kujul kättesaadavaks oktoobrist 2007. 
Päringuid võimaldava isikuandmebaasi juurde kuulub ka perekonnanimede register 2960 perekonnaga ja mahukas allikate nimekiri.
Tour Total

Tour Total on 190 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
Aastatel 1985–1999 oli hoone nimi Tour Elf, seejärel 1999–2003 Tour TotalFinaElf.
Tour T1

Tour T1 on 185 meetri kõrgune (piirkonnas kõrguselt kolmas) büroopindadega pilvelõhkuja, mis asub Pariisi kõrghoonestatud ärikeskuses La Défense'is.
Ehitus algas 2005. aastal ja hoone valmis 2008. aastal.
Kogu hoonet kasutab alates 2010. aastast energeetikafirma Engie.
Tour Séquoia

Tour Séquoia on 119 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
Hoone ehitati aastatel 1989–1990. See oli piirkonnas esimene tornehitis, mis ehitati poolringikujulise põhiplaaniga.
Hoonel on 33 korrust ja 55 000 m² põrandapinda.
Jakšiai kihistu

Jakšiai kihistu (inglise "Jakšiai Formation") on ordoviitsiumi ladestu kihistu, mida loetakse enamasti Rakvere lademesse kuuluvaks. Kihistu ülemine piir vastab kindlasti Rakvere ja Nabala lademe piirile, alumises osas pole selle lademeline kuuluvus aga täiesti selge. 
Kihistut hakkas esimesena eristama Juozas Paškevičius aastal 1994. Kihistu on saanud nime Jakšiai küla järgi. Kihistu stratotüüp on Jakšiai-104 puurauk, kus kihistu kivimid esinevad 994–998 meetril. Lisastratotüübina on kasutatud Visaginas-5 puurauku, kus kihistu kivimid esinevad 420,3–422,5 meetril. Leedus eristatakse Jakšiai kihistut Nemunase madalikul ja maa kesk- ning idaosas. Maa kesk- ja idaosas on kihistu 4,1 meetri paksune, Nemunase madalikul on suurim paksus 0,8 meetrit.
Kihistu koosneb hallist paksukihilisest rohekashalli mergli vahekihtidega lubjakivist, mis sisaldab üksikuid brahhiopoodide jäänuseid ja veidi ka püriiti. Ülemises osas esineb valdavalt lubjakivi, allpool domineerib mergel. Kihistu põhja moodustab selgesti eristuv suure püriidisisaldusega katkestuspind.
Regan Smith

Regan Smith (sündinud 9. veebruaril 2002 Lakeville'is Minnesota osariigis) on USA ujuja, kahekordne maailmameister. Ta on spetsialiseerunud seliliujumise distantsidele.
Smith on individuaalselt kahe maailmarekordi omanik 100 ja 200 meetri seliliujumises (pikk rada) ja kolmanda maailmarekordi on ta ujunud USA naiste 4 x 100 m kompleksujumise võistkonnaga. Samas teateujumises ujus ta avavahetuses üle endise 100 m distantsi maailmarekordi. Kõik need maailmarekordid on ujutud 2019. aastal Gwangjus. Ta võistles 15-aastaselt 2017. aasta maailmameistrivõistlustel Budapestis naiste 200 meetri seliliujumisel, kus jõudis finaali ja sai 8. koha. 2017. aasta juunioride maailmameistrivõistlustel Indianapolises võitis ta kulla nii 100 m kui 200 m seliliujumises. 100 m seliliujumises ujus ta üle nii Missy Franklini 15–16-aastaste vanuserühma maailmarekordi kui ka juunioride maailmarekordi, mis oli varem Taylor Rucki nimel.
Katusvana

Katusvana ("Nemotaulius punctatolineatus") on putukaliik ehmestiivaliste seltsist järvevanalaste sugukonnast.
Grande Arche

La Grande Arche de la Défense (ametlikult "La Grande Arche de la Fraternité") on 110,9 meetri kõrgune postmodernistlik monument ja pilvelõhkuja, mis asub Pariisi kõrghoonestatud ärikeskuses La Défense'is. Tühimikuga ehitis on arhitektuuriline vastus triumfikaarele.
Kathryn Sullivan

Kathryn Dwyer Sullivan (sündinud 3. oktoobril 1951) on Ameerika Ühendriikide geoloog ja endine NASA astronaut.
Sullivan sai 1973. aastal Santa Cruzi California Ülikoolist bakalaureusekraadi maateaduses ja 1978. aastal Dalhousie Ülikoolist doktorikraadi geoloogias. 
1978. aastal valiti Sullivan NASA astronaudiks. Ta osales kolmel Space Shuttle'i missioonil. 1984. aastal lendas ta missioonil STS-41-G, mille ajal väljus ta esimese ameeriklannana avakosmosesse. 1990. aastal osales ta missioonil STS-31, mis viis orbiidile Hubble'i kosmoseteleskoobi. Sullivani viimaseks missiooniks jäi 1992. aastal toimunud STS-45. Sullivan lahkus NASA-st 1993. aastal.
Aastatel 2014–2017 oli Sullivan NOAA peadirektor, pärast seda töötas Riiklikus Lennundus- ja Kosmosemuuseumis.
7. juunil 2020. aastal sukeldus Sullivan esimese naisena Maa ookeanide sügavaimasse jakku Mariaani süvikusse, täpsemalt Challengeri sügavikku. Septembris 2021. aastal nimetas president Joe Biden ta Presidendi Teaduse ja Tehnoloogia Nõunike Kogusse.
Mati Kartau

Mati Kartau (sündinud 25. mail 1952 Viljandis) on Eesti jurist, kohtunik.
Ta on lõpetanud 1975. aastal õpingud Tartu Riikliku Ülikooli õigusteaduskonnas. Aastatel 1975–1979 töötas ta Rapla ja Harju Rajooni Täitevkomitees instruktorina ja 1979–1987 Paide Rajooni Rahvakohtu kohtunikuna, olles ka kohtu esimees. Aastatel 1987–1993 oli ta Haapsalu rajooni (alates 1990 maakonna) prokurör.
19. augustil 1993 nimetati Mati Kartau Tartu Ringkonnakohtu kohtunikuks. Ta töötas Tartu Ringkonnakohtu kriminaalkolleegiumis, kuni läks 25. mail 2020 pensionile.
Tiit Lõhmus

Tiit Lõhmus (sündinud 3. oktoobril 1961 Tartus) on Eesti jurist, kohtunik.
Ta lõpetas 1987. aastal õpingud Tartu Riikliku Ülikooli õigusteaduskonnas. Aastatel 1986–1993 töötas ta Tartu rajooni prokuratuuris stažööri, uurija, prokuröri abi ning riigiprokuratuuris eriti tähtsate asjade uurija ja prokurörina.
29. detsembril 1993 nimetas president Lennart Meri Riigikohtu üldkogu ettepanekul Tiit Lõhmuse kohtunikuks Tartu Ringkonnakohtusse. Ta töötab tänini Tartu Ringkonnakohtu kriminaalkolleegiumis.
Ta on olnud Tartu Ringkonnakohtu kriminaalkolleegiumi esimees.
Egon Konsand

Egon Konsand (13. märts 1960 Viljandis – 7. veebruar 2011) oli Eesti jurist, kohtunik.
Ta lõpetas 1987. aastal õpingud Tartu Riikliku Ülikooli õigusteaduskonnas. Aastatel 1987–1993 töötas ta Viljandi Rajooni Rahvakohtus kohtunikuna.
7. septembril 1993 nimetas president Lennart Meri Riigikohtu üldkogu ettepanekul Egon Konsandi kohtunikuks Viljandi Maakohtusse.
16. novembril 1994 nimetas president Lennart Meri Riigikohtu üldkogu ettepanekul Egon Konsandi kohtunikuks Tartu Ringkonnakohtusse.
Ta oli Eesti Kohtunike Ühingu liige.
Sillamäe Linnakohus

Sillamäe Linnakohus oli Eesti Vabariigi esimese astme kohus, mis asus Sillamäel aadressil Pavlovi tänav 4. Kohtu tööpiirkond oli Sillamäe linn.
1. detsembril 1999 liideti Sillamäe Linnakohus Ida-Viru Maakohtuga.
Pärnu Linnakohus

Pärnu Linnakohus oli Eesti Vabariigi esimese astme kohus aadressil Pärnu, Rüütli tänav 19. Kohtu tööpiirkond oli Pärnu linn.
1. detsembril 1999 liideti Pärnu Linnakohus Pärnu Maakohtuga.
Aarne Sarjas

Aarne Sarjas (sündinud 8. oktoobril 1956 Tartus) on Eesti jurist, kohtunik.
Ta lõpetas 1983. aastal õpingud Tartu Riikliku Ülikooli õigusteaduskonnas. Aastatel 1983–1993 töötas ta prokuratuuris stažööri, vanemuurija ja eriti tähtsate asjade uurijana.
19. augustil 1993 nimetas president Lennart Meri Riigikohtu üldkogu ettepanekul Aarne Sarja kohtunikuks Tartu Ringkonnakohtusse. Ta töötab tänini Tartu Ringkonnakohtu kriminaalkolleegiumis.
Ta on Tartu Ringkonnakohtu kriminaalkolleegiumi esimees.
Maarika Kuusk

Maarika Kuusk (sündinud 10. veebruaril 1964 Kohtla-Järvel) on Eesti jurist, kohtunik.
Ta lõpetas 1990. aastal õpingud Tartu Riikliku Ülikooli õigusteaduskonnas. Aastatel 1990–1991 töötas ta Tartu Advokatuuris stažöörina. 1993–1994 Viru Ringkonnakohtu konsultandina, 1994–1995 Kohtla-Järve Linnakohtu kohtunikuna.
28. juunil 1994 nimetas president Lennart Meri Riigikohtu üldkogu ettepanekul Maarika Kuuse kohtunikuks Kohtla-Järve Linnakohtusse. 
21. juunil 1995 nimetas president Lennart Meri Riigikohtu üldkogu ettepanekul Maarika Kuuse kohtunikuks Viru Ringkonnakohtusse.
2019. aasta seisuga töötab ta Tartu Ringkonnakohtu kriminaalkolleegiumis.
Ameerika Ühendriikide põhiseaduse esimene parandus

Ameerika Ühendriikide põhiseaduse esimene parandus on Ameerika Ühendriikide põhiseaduse täiendus, mis näeb ette usuvabaduse, sõnavabaduse, ajakirjandusvabaduse, rahumeelsete kogunemiste vabaduse ja petitsiooniõiguse Ameerika Ühendriikides.
Parandus võeti vastu Kongressis 25. septembril 1789 ja ratifitseeriti osariikide tasemel 15. detsembril 1791.
Harilik kraavivana

Harilik kraavivana ("Micropterna sequax") on putukaliik ehmestiivaliste seltsist järvevanalaste sugukonnast.
Hariliku kraavivana kannusevalem on isasel 0-3-4 ja emasel 1-3-4. Lendab valguse peale. Liivateradest ehitatud koja esimene osa koosneb enamasti väikestest kivikestest. Eestis on ta sage kraavides ja ajutistes ojades.
Millwall F.C.

Millwall Football Club on Inglismaa jalgpalliklubi, mis tegutseb Londonis Bermondsey paikkonnas. See mängib Inglismaa jalgpalli esiliigas Football League Championship.
Klubi asutati 1885. aastal nime Millwall Rovers all. Vaatamata sellele, et klubikodustaadion asus Londonis Millwalli piirkonnas viimati 1910. aastal, on piirkonna nimi klubi nimes säilinud. Kuni 1993. aastani oli klubi kodustaadion New Crossi piirkonnas asuv The Old Den. Seejärel koliti oma praegusele kodustaadionile, mis kannab nime The Den.
Inglismaa jalgpalliliigas on Millwall mänginud alates 1920. aastast. Suurem osa ajast on mänginud Inglismaa teisel ja kolmandal liigatasemel. Inglismaa kõrgliigas on mängitud vaid aastatel 1988–1990. Hooajal 1988–89 saavutati liigas ajaloo kõrgeim koht, milleks oli kümnes. 2004. aastal jõuti Inglismaa karikavõistlustel finaali, kus kaotati Inglismaa suurklubile Manchester United tulemusega 0:3. Sellega kvalifitseeruti esimest korda UEFA Euroopa klubide turniirile – 2004. aastal kaotati UEFA karika esimeses ringis Ungari klubile Ferencvárosile kahe mängu kokkuvõttes tulemusega 2:4.
Millwalli toetajad on tuntud huligaansuse poolest ning klubi toetajate kurikuulsust on kujutatud mitmes mängufilmis. Klubi toetajad on samuti tuntud oma fännilaulu "No one likes us, we don't care" poolest.
Millwalli kauane rivaal on olnud West Ham United. Teised rivaalid on Leeds United, Crystal Palace ja Charlton Athletic.
Praegune koosseis.
"Seisuga 2. september 2023"
Plaanvanker

Plaanvanker, ka "laamvanker", on suur kahehobusevanker.
Eesti aladel oli kasutusel mõisates; taludes kasutati vähe. Plaanvankrid võeti kasutusele pärast 19. sajandi keskel toimunud talurahvareforme, kui mõisamajanduses toimus üleminek teorendilt palgatööle.
Atikameki keel

Atikameki keel on Kanadas Quebecis räägitav keel, mis kuulub algonkini-ritva keelkonda, algonkini keelte keskrühma. 
2016. aastal loendati Kanadas 6165 atikameki keele emakeelena kõnelejat.
Fonoloogia.
Atikameki keeles on 7 vokaalfoneemi (3 lühikest ja 4 pikka) ja 12 konsonantfoneemi.
Kiri.
Atikameki keelt kirjutatakse ladina kirjas. Kasutatakse järgmisi tähti:
P, T, K, S, C, Tc, M, N, R, H, W, A, E, I, O.
Leonardo

Leonardo (ka Permanent Multipurpose Module (PMM)) on Rahvusvahelise kosmosejaama moodul.
Mooduli viis orbiidile kosmosesüstik Discovery oma viimase missiooni STS-133 raames. Leonardo kinnitati jaama külge 1. märtsil 2011. Moodulit kasutatakse peamiselt varustuse, varuosade ja jäätmete hoiustamiseks, mida varem hoiti jaama erinevates osades. Leonardo oli algselt Multi-Purpose Logistics Module, kuid see ehitati hiljem ümber kosmosejaama mooduliks.
Moodul on nimetatud Leonardo da Vinci järgi.